王道純 (天啟進士)

王道纯（），字懷鞠，號湛白，陕西西安府蒲城縣軍籍。

生平
天啓四年（1624年）甲子科陕西乡试举人，五年（1625年）联捷乙丑科進士，授中书舍人，崇祯三年（1630年）擢授河南道试御史《崇祯长编卷之三十三》：崇祯三年四月，俸满评博中将龚守忠等二十八员例应考选，除水佳胤、张凤翮、牟道行、汪邦柱、锺斗、邵建策、李一献、章自炳、马茂才、李世祺、胡獬、袁継咸等一十二员，俟差回补；考见在龚守忠等一十六员，随经各衙门関注，吏部奉旨于十八日出题，考选宋可久、申为宪、阮震亨、傅朝佑等四员才识老成，学术纯正，言语正当，行止端庄，堪任给事中；王之良、吴履中、孙徵兰、龚守忠、姜思睿、陈奇猷、苑囿蕃、王道纯、李宗著、王肇对等十员素行端重，器识老成，堪任御史，俱照例试职一年，都察院考试实授；其中书陈士奇、潘有功单内可否互异，似难遽授清班，合照万历四十二年例，具疏题请。帝命所考科道官依拟行，士奇、有功既云共推才品，吏部应有衡鉴，何因访单少异，辄拟请不定，显为推诿，其更确议以闻。，十一月特纠衰庸之臣光禄寺卿苏晋、四川建昌督粮布政张尔基。四年二月照例考试实授，疏劾冢臣王永光有当去者三，不可留者四，乞速准休致，以全优礼之恩，帝不纳。五月巡按山东，登州孔有德之乱，任监军御史，以主剿被责让。后与总督刘宇烈领兵进剿，刘宇烈以弃军被逮，詞连道纯，道纯疏驳，并劾熊明遇、首辅周延儒，帝皆不问。已而贼平，道纯竟坐监军溺职，被削籍为民。家居日，凡官府政事系民间利害，无不关白，民皆德之。十五年以廷臣荐，将起用，未果。及李自成據关中，檄徵不赴，被执追饷，无以应，随营平阳，遇害。逾年始获骸骨归葬。所刻有《剿叛疏草》。福王时，赠恤如制《明史》：王道纯，字怀鞠，蒲城人。天启五年进士。授中书舍人。崇祯三年擢御史。疏陈破资格之说，言铨除、举劾、考选，甲乙科太低昂，宜变通，则贤才日广。帝命所司即行，而甲科势重，卒不能返。流贼躏关中，道纯请急振饥民，毋使从贼，报可。已，劾罢光禄卿苏晋、参政张尔基。四年，劾吏部尚书王永光当去者三，不可留者四，不纳。巡按山东。其时李九成、孔有德叛于吴桥，南下。道纯移书巡抚余大成，令讨捕，大成不信。再促之，遂托疾请告，与登莱巡抚孙元化遣使招抚。道纯以为非，请敕二抚速剿。及贼陷登州，元化被絷，大成犹主招抚。道纯愤，抗疏力争，帝即命道纯监军。及徐从治代大成，谢琏代元化，并入莱州，为贼困。在外调度，止道纯一人。贼遣人伪乞抚，道纯焚书斩使，驰疏言：“贼日以抚愚我，一抚而六城陷，再抚而登州亡，三抚而黄县失，今四抚而莱州被围。我军屡挫，安能复战？乞速发大军，拯此危土。”时周延儒、熊明遇主抚议，道纯反被责让。明遇遣职方主事张国臣赞画军事，国臣入贼中招谕。贼佯许之，攻围如故。及总督刘宇烈至，进兵沙河，道纯与之俱。宇烈中情怯，顿兵不进，日议抚，寻弃军奔。道纯复请速讨，不纳。迨巡抚谢琏被执，帝震怒，逮宇烈，召道纯还京，而明遇亦罢去。宇烈下吏，引道纯分过。道纯疏驳其所奏十余事，命所司并按。又劾明遇、国臣交通误国十罪，语侵延儒。疏未下，延儒泄之国臣，国臣亦劾道纯十罪，道纯遂并劾延儒。帝皆不问。已而贼平，道纯竟坐监军溺职，斥为民。十五年以廷臣荐，将起用，未果。及李自成陷蒲城，道纯抗节死。福王时，赠恤如制。。
 延伸阅读 

参考文献

D
Category:蒲城人
Category:天啓四年甲子科陝西鄉試舉人
Category:軍籍進士
Category:明朝中书舍人
Category:明朝河南道监察御史